AJUDES PER A LA FORMACIÓ EN IDIOMES A TRAVÉSDE LA REALITZACIÓ DE CURSOS D'AULAS I PROVESOFICIALS D'IDIOMES DURANT EL CURS 2020-21 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6114)
  + [Valencià](/va/acuerdo/6114)






Selector de idioma

Leer

* [Español](/es/acuerdo/6114)
* [Valencià](/va/acuerdo/6114)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES PER A LA FORMACIÓ EN IDIOMES A TRAVÉSDE LA REALITZACIÓ DE CURSOS D'AULAS I PROVESOFICIALS D'IDIOMES DURANT EL CURS 2020-21[Butlletí Oficial Universitat d'Alacant](/ca/Publicacion)
==========================================================================================================================================================================================

Secretaria General

Butlletí Oficial Universitat d'Alacant





AJUDES PER A LA FORMACIÓ EN IDIOMES A TRAVÉSDE LA REALITZACIÓ DE CURSOS D'AULAS I PROVESOFICIALS D'IDIOMES DURANT EL CURS 2020-21

Data d'aprovació
:   16/12/2020

Data de publicació
:   16/12/2020

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6114.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6114)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6114)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES PER A LA FORMACIÓ EN IDIOMES A TRAVÉSDE LA REALITZACIÓ DE CURSOS D'AULAS I PROVESOFICIALS D'IDIOMES DURANT EL CURS 2020-21&url=https://www.boua.ua.es/va/acuerdo/6114)

**Títol:** AJUDES PER A LA FORMACIÓ EN IDIOMES A TRAVÉSDE LA REALITZACIÓ DE CURSOS D'AULAS I PROVESOFICIALS D'IDIOMES DURANT EL CURS 2020-21

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** dimecres, 16 de desembre de 2020

AJUDES PER A LA FORMACIÓ EN IDIOMES A TRAVÉS DE LA REALITZACIÓ DE CURSOS D'AULAS I PROVES OFICIALS D'IDIOMES DURANT EL CURS 2020-21.

El coneixement d'idiomes contribueix de manera essencial a la formació integral de l'alumnat. El seu aprenentatge s'ha convertit en un objectiu fonamental de les polítiques de formació perquè afavoreix la lliure circulació, la comunicació i l'ampliació de les oportunitats laborals. El Vicerectorat de Relacions Internacionals, conscient d'això, convoca ajudes per a la realització de cursos d'idiomes d'AULAS i de proves oficials d'idiomes.

Aquestes ajudes tenen com a objecte fomentar l'aprenentatge d'idiomes entre l'alumnat de la UA, especialment entre estudiants de primer i segon any d'estudis de Grau, amb l'objectiu que puguen realitzar en els seus últims anys d'estudis universitaris un intercanvi acadèmic internacional en les millors condicions de formació lingüística.

1. ACTIVITATS SUBVENCIONADES

Es concediran ajudes per als següents cursos o proves d'idiomes:

a) Ajudes Tipus 1, per a subvencionar els següents cursos:

- Cursos d'AULAS de Llengua general que tinguen una duració mínima de 50 hores lectives de combinació presencial i en línia:

- Cursos d'AULAS Exàmens Oficials Cambridge (PET, FCE, CAU, CPE)

b) Ajudes Tipus 2, per a subvencionar els següents cursos o proves:

- Proves oficials d'idiomes contemplades en el [Pla d'Acreditació Lingüística de la UA](https://sl.ua.es/es/plan-de-acreditacion-linguistica.html):

Prova d'acreditació ACLES UA (anglès, francès, alemany, italià)

Anglès: Cambridge English, IELTS, TOEFL, PTE, ISE, Oxford Test of English

Francès: DELF-DALF, TCF, DFP, TEF

Alemany: Goethe Zertifikat, TestDaF

Italià: CELI, CILS, PLIDA

Xinés: HSK

Coreà: TOPIK

Grec: CGL

Japonès: JLPT

Portuguès: CAPLE (CIPLE, DEPLE, DIPLE, DAPLE, DUPLE)

Romanès: ACLro

Rus: TORFL

2. REQUISITS DE PARTICIPACIÓ

2.1. Estar matriculat/da en la Universitat d'Alacant durant el curs 2020/2021 en estudis conduents a l'obtenció d'un títol oficial de Grau.

2.2. Haver superat la prova oficial o el curs d'idiomes d'AULAS per al qual se sol·licita l'ajuda, en el període comprés entre setembre de 2020 i agost de 2021.

3. TERMINIS I PROCEDIMENT DE SOL·LICITUD.

3.1. S'obriran dos períodes de sol·licitud:

El primer termini de sol·licitud serà del 2 al 19 de febrer de 2021, per als cursos o proves superats des de l'1 setembre al 31 de desembre de 2020.

El segon termini de sol·licitud serà del 6 al 24 de setembre de 2021, per als cursos o proves superats des de l’1 de gener al 31 d’agost de 2021.

3.2. L'alumnat interessat a sol·licitar l'ajuda haurà d'emplenar el formulari de sol·licitud publicat en la següent pàgina web:

<https://sri.ua.es/es/movilidad/ayudas-para-formacion-y-acreditacion-de-idiomas.html>

Una vegada emplenat el formulari, caldrà prémer el botó acceptar i s'obtindrà un número de registre que s'ha de conservar.

3.3. El formulari de sol·licitud haurà d'emplenar-se tantes vegades com ajudes se sol·liciten.

3.4. En tractar-se d'una ajuda que no està exempta de tributar per l'Impost sobre la Renda de les Persones Físiques, serà necessari lliurar degudament emplenat i signat, durant el termini de sol·licitud corresponent, el document de Comunicació de dades al pagador a l'efecte de l'IRPF (Model 145), disponible en la següent pàgina web:

<https://sri.ua.es/es/movilidad/ayudas-para-formacion-y-acreditacion-de-idiomas.html>

3.5. Les Facultats i l'Escola Politècnica Superior de la UA podran sol·licitar l'ajuda d'idiomes en representació de l’alumnat que prèviament li haja autoritzat a fer-ho. En tal cas, el Vicerectorat de Relacions Internacionals transferirà l'import de l'ajuda corresponent als seus estudiants directament al centre sol·licitant i organitzador del curs, sempre que el centre haja finançat aquest curs d'AULAS i l'alumnat l'haja superat.

4. ASSIGNACIÓ DE LES AJUDES

4.1. Les ajudes s'assignaran a aquells estudiants que reunisquen els requisits i tinguen la puntuació més alta després de l'aplicació del barem de la convocatòria. Tindran prioritat per a la percepció de l'ajuda les sol·licituds d'ajuda tipo 1 sobre les de tipus 2.

4.2. El barem que s'aplicarà serà el següent:

a) Curs acadèmic de la titulació en què estiga matriculat l’estudiant en la UA en el moment de la sol·licitud:

Primer curs.............................................3 punts

Segon curs..........................................2,5 punts

Tercer curs..............................................2 punts

Quart curs.............................................1,5 punts

Cinquè curs..............................................1 punt

b) La continuïtat en la formació lingüística, prioritzant els nivells més alts, segons la següent taula:

Ajudes tipus 1

-Superar, en el període que s'indica en aquesta convocatòria, algun d'aquests nivells d'AULAS:

C2 (segona part) ........3 punts

C1 (segona part) ........2 punts

B2 (segona part) ........1,5 punts

B1 (segona part) ........1 punt

Ajudes tipus 2

-Superar proves oficials de nivell B2, C1 o C2 o equivalents segons la normativa de la Universitat d'Alacant per a l'acreditació interna de competències lingüístiques.

C2….....2 punts

C1…….1,5 punts

B2…….1 punt

4.3. En cas d'empat, s'atendrà a la puntuació més alta obtinguda en els apartats del barem que s'indiquen, segons el següent ordre de prelació: 1r: apt. a); 2n: apt. b). Si persistira l'empat, es decidirà per sorteig.

4.4. Les publicacions detallades en aquestes bases es realitzaran en l'adreça de la pàgina web de la Unitat de Mobilitat següent:

<https://sri.ua.es/es/movilidad/ayudas-para-formacion-y-acreditacion-de-idiomas.html>

I substituiran la notificació a les persones interessades i produiran els mateixos efectes. En aquesta mateixa adreça es troba la resta d'informació general referent a la convocatòria i l'accés a tota la normativa i legislació esmentada en la convocatòria.

4.5. Resolucions. Una vegada expirat el termini de presentació de sol·licituds, la Unitat de Mobilitat publicarà la relació provisional d'aspirants que han obtingut l'ajuda i, si escau, les sol·licituds excloses provisionalment i els motius d'exclusió.

En la Resolució Provisional s'indicaran:

- les persones beneficiàries de l'ajuda tipus 2 per superació d'una prova oficial d'idiomes que hauran de presentar en l'Oficina de Mobilitat, tant el rebut de les taxes abonades, com l'original del títol, i còpia per al seu acarament en el termini que s'indique en aquesta;

- i les persones que encara no hagen lliurat el Model 145 esmentat en l'apartat 3.4.

Els qui no lliuren aquesta documentació en el termini establit s'entendrà que renuncien a la ajuda i es disposarà d’ella per a nous/ves beneficiaris/es.

Es concedirà un termini de 10 dies hàbils perquè les persones sol·licitants esmenen el defecte que haja motivat la seua exclusió o al·leguen el que estimen convenient per a corregir qualsevol error que s'haja pogut produir. Les persones sol·licitants que no esmenen en l'esmentat termini quedaran decaigudes de la seua petició.

4.6. Transcorregut aquest termini i una vegada revisades les al·legacions, la Unitat de Mobilitat publicarà la relació definitiva de sol·licitants que han obtingut l'ajuda i, si escau, les sol·licituds excloses de manera definitiva.

4.7. Així mateix, amb la finalitat de poder substituir a les persones beneficiàries en cas de produir-se renúncies, es publicarà la llista de reserva degudament ordenada segons els criteris esmentats, constituïda per sol·licituds que, complint els requisits establits en aquesta convocatòria, no resulten beneficiàries.

5. INCOMPATIBILITAT DE LES AJUDES

Les ajudes d'idiomes NO seran compatibles amb altres ajudes o formes de finançament que puga obtenir o rebre l'alumnat per a aquests cursos/proves, inclosa l'exempció de les taxes de matrícula.

6. FINANÇAMENT

6.1. La dotació màxima per a aquesta convocatòria, que tindrà caràcter estimatori, és de 200.000 € i es troba consignada en la clau orgànica 06319U8879, del Servei de Relacions Internacionals. El pagament d'aquesta dotació està supeditat a la disponibilitat de liquiditat de la UA. En cas d'esgotar el pressupost, s'adjudicaran les ajudes per la prioritat establida en el barem fins a esgotar aquesta quantia.

6.2. La subvenció assignada a cada ajuda s'ajustarà al que es disposa en la Llei 38/2003 de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

6.3. La quantia de l'ajuda serà la següent:

a) Ajuda Tipus 1: fins a un màxim de 200 €

b) Ajuda Tipus 2: fins a un màxim de 100 €

6.4. Es tindrà dret a percebre, com a màxim:

- En el primer període de sol·licitud: una ajuda de tipus 1 i una de tipus 2; o dues ajudes de tipus 2.

- En el segon període de sol·licitud: dues ajudes de tipus 1 (un curs de 2n quadrimestre + un curs intensiu d'estiu); o una ajuda de tipus 1 i una de tipus 2; o dues ajudes de tipus 2.

6.5. L'import de l'ajuda adjudicada no podrà superar el cost real de les taxes abonades per l'alumnat sol·licitant.

6.6. Si no s'esgotara el crèdit disponible, es podrà completar l'ajuda adjudicada inicialment, de manera lineal, sempre que no se supere el cost real de les taxes abonades.

Igualment, es podrà completar l'ajuda adjudicada inicialment si es rep algun altre finançament extern a la UA destinada per al mateix fi. En aquest cas, l'ajuda es completarà segons els requisits establits per l'organisme corresponent.

6.7. En el cas descrit en l'apartat 3.5, i una vegada comprovat que el curs ha sigut superat per l'alumnat del centre i que ha sigut prèviament abonat al Centre Superior d'Idiomes, es podrà efectuar directament el pagament al centre corresponent, que haurà d'expedir la certificació acreditativa del pagament.

Contra aquesta Resolució, que esgota la via administrativa, pot interposar-se recurs contenciós administratiu davant els Tribunals corresponents d'aquest ordre jurisdiccional, d'acord amb el que es disposa en l'art. 46.1 de la Llei 29/1998, de 13 de juliol, reguladora de la Jurisdicció contenciosa administrativa, en el termini de dos mesos, a computar des de l'endemà a la seua publicació.

Alacant, 16 de desembre de 2020

El Vicerector de Relacions Internacionals

Juan Llopis Taverner





[Carretera Sant Vicent del Raspeig s/n  
03367 Sant Vicent del Raspeig - Alacant  
 Tel. 33 665 7846 - Fax 42 510 2497](https://www.google.es/maps/@37.705832,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12328&trk=tyah&trkInfo=tarId%9P1718389749521%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)